ග්‍රාමීය ප්‍රදේශවල රැකියාවක් සොයාගැනීමද අසීරු කටයුත්තකි. ඔහු තැඹිලිත් සමග බද්ධ වී නැවතත් කොළඹට පැමිණියේ එහෙයිනි. දරුවො දෙන්නයි බිරිඳයි දකින්න සතියකට වතාවක් ගමට යනව. එහේ ඒ අයට කරදරයක් නැහැ ඔහු කියයි. සාමාන්‍යයෙන් රෑ 7 වෙනකොට ලොරි එනව දැන් එන්නෙ ගොඩක්ම පුංචි බට්ට ලොරි. ඒවයෙ තැඹිලි වලු 500 - 600 කට වඩා ගේන්න බැහැ. ඉඩ නෑ. ඔරොත්තු දෙන්නෙත් නැහැ. හැබැයි සමහර ලොරි හිමියො තණ්හාසෙට වලු 1000 ත් පටවනව. මේ තොග මිලට ගන්න තවත් කීපදෙනෙකුත් සිටිනවා. අපි කරන්නෙ සයිස් කරල බාන තොගයම සල්ලි දීල ගන්නවා. ලොරියෙ තියෙන තැඹිලි වලු සයිස් කරල බිමට බානවට ලොරියකින් රු 300/- ක් ගෙවනව. අපි ඒ වැඩෙත් කරනව. සයිස් කරන්න හැමෝටම බැහැ. ඒකටත් දැනුමක් අවශ්‍යයි. ගෙඩි ප්‍රමාණයෙන් කුඩා වෙනකොට මිල අඩුවෙනව. තැඹිලි ගෙඩිය හොඳ පොලිස් තැඹිලි පාට නම් ලස්සන නම් තැලුම් සීරුම් නැති නම් හොඳ මිලක් ගන්න පුළුවන්. මේ දවස්වල නම් හොඳ ලොකු ගෙඩියක තොග මිල රු 40/- යි. වැහි කාලෙ නිසා කොළඹට එන ප්‍රමාණය අඩුයි. සිල්ලරට විකිණෙන ප්‍රමාණයත් අඩුයි.
රැකියාවක් සොයාගැනීම අසීරු කටයුත්තක් වන්නේ කුමන ප්‍රදේශවලද?
ග්‍රාමීය ප්‍රදේශවල